Bratislava, 10.11.2020

.

Vec

**Oznámenie o výsledku vybavenia žiadosti o nápravu**

Vo verejnom obstarávaní na predmet zákazky „**Nosný systém MHD 2. časť Bosákova – Janíkov dvor**“ vyhlásenom v Úradnom vestníku EÚ dňa 20.10.2020 pod značkou 2020/S   
204-495174 a vo Vestníku verejného obstarávania č. 219/2020 zo dňa 21.10.2020 pod značkou 36940 – MSP, bola verejnému obstarávateľovi dňa 3.11.2020 doručená Žiadosť o nápravu podľa § 164 ods. 1 písm. a) a b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) smerujúca proti podmienkam uvedeným v Oznámení o vyhlásení verejného obstarávania a proti podmienkam uvedeným v iných dokumentoch potrebných na vypracovanie ponuky.

Verejný obstarávateľ vyhovel Žiadosti o nápravu v nižšie uvedenom rozsahu:

**Žiadateľ vo svojej Žiadosti o nápravu uvádza:**

1. „V súťažných podkladoch v časti 15. Uzavretie zmluvy, bod 15.4 až 15.6 uviedol verejný obstarávateľ požiadavky na predloženie dokladov a dokumentov, ktoré je povinný predložiť úspešný uchádzač v rámci súčinnosti pred podpisom zmluvy verejnému obstarávateľovi v nasledovnom rozsahu:
2. *15.4 V rámci súčinnosti pred podpisom Zmluvy o dielo predloží úspešný uchádzač verejnému obstarávateľovi na odsúhlasenie vlastný Plán organizácie výstavby, ktorý musí rešpektovať všetky požiadavky verejného obstarávateľa uvedené v týchto súťažných podkladoch a všetkých ich prílohách. V prípade, že sa Dátum začatia posunie z dôvodu trvania verejného obstarávania v takom rozsahu, že ovplyvní zahájenie prác uvedené úspešným uchádzačom* v *jeho Harmonograme prác, úspešný uchádzač je povinný jeho Harmonogram prác a súvisiace dokumenty náležite upraviť, pričom stanovená Lehota výstavby bude dodržaná a Zhotoviteľ nebude oprávnený nárokovať si akékoľvek náklady, ktoré môžu vzniknúť v dôsledku takejto úpravy. Takto upravený Harmonogram a s predmetnou úpravou príslušne upravená súvisiaca dokumentácia sa stanú súčasťou Zmluvy.*
3. *15.5 Úspešný uchádzač je povinný* v *rámci súčinnosti pred podpisom Zmluvy o dielo predložiť návrh na poistné plnenie pre prípad zodpovednosti za škodu spôsobenú činnosťou pri plnení predmetu tejto zákazky a pre zabezpečenie uskutočnenia predmetu zákazky pripravený podľa čí. 18 Zmluvných podmienok (Príloha B5) a Prílohy k ponuke (Príloha B4) k odsúhlaseniu verejnému obstarávateľovi.*
4. *15.6 V rámci súčinnosti pred podpisom Zmluvy o dielo predloží úspešný uchádzač verejnému obstarávateľovi zoznam nasledovných zariadení, ktoré sú nevyhnutné na plnenie predmetu zákazky:*
5. *Univerzálny nakladač kolesový*
6. *Valník*
7. *Nákladný automobil*
8. *Rýpadlo lopatové kolesové*
9. *Rýpadlo-nakladač na traktorovom podvozku*
10. *Dozér na pásovom podvozku*
11. *Grejder*
12. *Valec kombinovaný*
13. *Koľajový žeriav*
14. *Autožeriav*
15. *Kompresor piestový pojazdný*
16. *Vysokozdvižný vozík*
17. *Vrtná súprava na automobilovom podvozku*
18. *Automatická podbíjačka*
19. *Motorová vŕtačka*
20. *Motorová uťahovačka*
21. *Agregát na výrobu elektrického prúdu*
22. *Brúsiaci vlak/iné brúsiace zariadenie s vlastným pohonom*
23. Vo vyššie uvedenej časti súťažných podkladov verejný obstarávateľ uviedol, že „Úspešný uchádzač je povinný poskytnúť verejnému obstarávateľovi riadnu súčinnosť potrebnú na uzavretie Zmluvy o dielo tak, aby táto mohla byť uzavretá do tridsiatich kalendárnych dní odo dňa kedy bude na jej uzavretie vyzvaný verejným obstarávateľom.“ Z čoho je zrejmé, že verejný obstarávateľ určil lehotu na poskytnutie súčinnosti 30 dni, odo dňa kedy bude vyzvaný na uzavretie zmluvy.
24. Verejný obstarávateľ v súťažných podkladoch v bode 15 určil 30 dňovú lehotu na poskytnutie súčinnosti, pričom stanovil výrazne široký rozsah požiadaviek na predloženie dokladov a dokumentov, ktoré má v rámci tejto 30 dňovej lehoty súčinnosti úspešný uchádzač doručiť verejnému obstarávateľovi, tak, aby mohlo v danej 30 dňovej lehote dôjsť k uzavretiu zmluvy.
25. V rámci daných požiadaviek je stanovená aj požiadavka verejného obstarávateľa na predloženie vlastného Plánu organizácie výstavby na odsúhlasenie, pričom verejný obstarávateľ neurčil akým spôsobom a v akej lehote bude povinný odsúhlasovať uchádzačom v lehote súčinnosti predložený vlastný plán organizácie výstavby a ako sa bude postupovať v prípade, ak daný uchádzačom v lehote súčinnosti predložený vlastný plán organizácie výstavby v lehote nebude verejným obstarávateľom odsúhlasený a či sa daná skutočnosť - neodsúhlasenie predloženého vlastného plánu organizácie výstavby nebude považovať za neposkytnutie súčinnosti zo strany úspešného uchádzača s následkom prepadnutia zábezpeky.
26. Stanovenú 30 dňovú lehotu určenú na poskytnutie súčinnosti vzhľadom na rozsah požadovaných dokladov a dokumentov, ktoré má úspešný uchádzač predložiť v danej lehote súčinnosti a nejednoznačne stanovené podmienky pre odsúhlasovanie požadovaného dokumentu „plán organizácie výstavby“, považujeme za neprimerane krátku, vytvárajúcu vysokú mieru rizika, že úspešný uchádzač nebude reálne schopný v danej lehote predložiť všetky požadované doklady a dokumenty tak, ako ich vyžaduje verejný obstarávateľ, čo by sa považovalo za neposkytnutie súčinnosti s následkom prepadnutím zábezpeky a s následkom neuzavretia zmluvy s následným oslovením uchádzača umiestneného na druhom mieste, čo pri uplatnení reverzného postupu zadávania zákazky podľa § 66 ods. 7 by znamenalo, predĺženie samotného procesu verejného obstarávania z dôvodu vyhodnocovania splnenia podmienok účasti a požiadaviek na predmet zákazky uchádzača umiestneného na druhom mieste.
27. Stanovenie neprimerane krátkej lehoty na poskytnutie súčinnosti so zohľadnením rozsahu požiadaviek na predloženie dokladov a dokumentov v rámci poskytnutia súčinnosti odrádza pre vysokú mieru rizika v prípade úspešnosti uchádzača, spočívajúcu v neuzavretí zmluvy a v prepadnutí zábezpeky aj vzhľadom na nejednoznačne stanovené podmienky odsúhlasovania predloženého dokumentu odrádza od účasti vo verejnom obstarávaní a preto sa domáhame podaním žiadosti o nápravu o zmenu lehoty určenej na poskytnutie súčinnosti, t. j. o jej primerané predĺženie.“
28. **V tejto časti verejný obstarávateľ žiadosti o nápravu vyhovuje.**
29. Znenie bodu 15.4 časti A „Pokyny pre záujemcov“ súťažných podkladov sa upravuje nasledovne:
30. „V rámci súčinnosti pred podpisom Zmluvy o dielo predloží úspešný uchádzač verejnému obstarávateľovi na odsúhlasenie vlastný Plán organizácie výstavby, ktorý musí rešpektovať všetky požiadavky verejného obstarávateľa uvedené v týchto súťažných podkladoch a všetkých ich prílohách. **Takto vypracovaný Plán organizácie výstavby musí byť v lehote na poskytnutie súčinnosti pred podpisom Zmluvy predložený verejnému obstarávateľovi.** **Doba schvaľovania Plánu organizácie výstavby verejným obstarávateľom sa nezapočítava do lehoty na poskytnutie súčinnosti úspešným uchádzačom.** V prípade, že sa Dátum začatia posunie z dôvodu trvania verejného obstarávania v takom rozsahu, že ovplyvní zahájenie prác uvedené úspešným uchádzačom v jeho Harmonograme prác, úspešný uchádzač je povinný jeho Harmonogram prác a súvisiace dokumenty náležite upraviť, pričom stanovená Lehota výstavby bude dodržaná a Zhotoviteľ nebude oprávnený nárokovať si akékoľvek náklady, ktoré môžu vzniknúť v dôsledku takejto úpravy. Takto upravený Harmonogram a s predmetnou úpravou príslušne upravená súvisiaca dokumentácia sa stanú súčasťou Zmluvy.“
31. Z uvedeného je zrejmé, že v lehote na poskytnutie súčinnosti (30 kalendárnych dní odo dňa vyzvania na jej poskytnutie) má úspešný uchádzač povinnosť predložiť ním vypracovaný Plán organizácie výstavby, ktorý bude v súlade s požiadavkami verejného obstarávateľa. Úspešný uchádzač nezodpovedá za to, či tento Plán organizácie výstavby bude verejným obstarávateľom v danej lehote schválený, a preto ani nemôže byť sankcionovaný prepadnutím zábezpeky v prípade, ak ho verejný obstarávateľ neschváli počas tejto lehoty. Nutné je však zabezpečenie súladu plánu s požiadavkami verejného obstarávateľa.
32. Verejný obstarávateľ uvádza, že minimálna zákonná lehota na poskytnutie súčinnosti je 10 pracovných dní. Vzhľadom na rozsah vyžadovaných dokladov uvedených v bodoch 15.3 až 15.6 časti A „Pokyny pre záujemcov“ súťažných podkladov verejný obstarávateľ stanovil ako lehotu na poskytnutie súčinnosti 30 dní, čo je viac ako dvojnásobok minimálne zákonom požadovanej lehoty. Máme za to, že 30 dní je dostatočná doba na to, aby si skúsený uchádzač zabezpečil požadované zariadenia, návrh na poistné plnenie a vypracoval Plán organizácie výstavby, prípadne upravil harmonogram prác. Zároveň uvádzame, že tieto doklady si môže uchádzač zabezpečovať simultánne, nezávisle jeden na druhom.
33. Žiadateľ zároveň vo svojej Žiadosti o nápravu na jednej strane uvádza, že lehotu na poskytnutie súčinnosti v trvaní 30 dní považuje za neprimeranú, zároveň však v časti VI. „Návrh na vybavenie žiadosti o nápravu“ tohto dokumentu požaduje, cit.: „(...) žiada, aby verejný obstarávateľ vybavil žiadosť o nápravu tak, že určí dlhšiu lehotu na poskytnutie súčinnosti a to najmenej 30 dňovú (...)“. Verejný obstarávateľ aj na základe tohto tvrdenia Žiadateľa nepovažuje za potrebné predĺžiť pôvodne stanovenú lehotu na poskytnutie súčinnosti v trvaní 30 kalendárnych dní, ale má za to, že spresnením ustanovenia o predložení Plánu organizácie výstavby, je možné takúto lehotu považovať za primeranú.

**III.**

1. **Žiadateľ z vyššie uvedených dôvodov navrhuje verejnému obstarávateľovi, aby:**
2. Určil dlhšiu lehotu na poskytnutie súčinnosti a to najmenej 30 dňovú a stanoví spôsob a podmienky pri odsúhlasovaní dokumentu - „Plán organizácie výstavby“, ktorý je povinný úspešný uchádzač predložiť v lehote súčinnosti.

Verejný obstarávateľ vyhovuje **v súlade s § 165 ods. 3 písm. a) ZVO tejto časti žiadosti o nápravu, a to tým, že spresnil ustanovenie, ktoré upravuje požiadavku na predloženie Plánu organizácie výstavby v rámci poskytnutia súčinnosti**.

1. Tým, že verejný obstarávateľ vyhovel v tejto časti žiadosti o nápravu, zároveň upravil príslušné znenie súťažných podkladov týkajúce sa Plánu organizácie výstavby. Zmeny sú v súťažných podkladoch vyznačené červenou farbou.

S pozdravom

v. r.

Mgr. Michal Garaj

vedúci oddelenia verejného obstarávania